**Projektas**



**KĖDAINIŲ RAJONO SAVIVALDYBĖS TARYBA**

**SPRENDIMAS**

**DĖL KĖDAINIŲ RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDARYMO**

2017 m. balandžio 18 Nr. SP - 99

Kėdainiai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 6 punktu ir 4 dalimi, 18 straipsnio 1 dalimi, Lietuvos Respublikos nevyriausybinių organizacijų plėtros įstatymo 4 straipsnio 4 dalimi, 6 straipsnio 4 ir 5 dalimis, Kėdainių rajono savivaldybės nevyriausybinių organizacijų tarybos nuostatų, patvirtintų Kėdainių rajono savivaldybės tarybos 2017 m. kovo 31 d. sprendimu Nr. TS-69 „Dėl Kėdainių rajono savivaldybės nevyriausybinių organizacijų tarybos nuostatų tvirtinimo“, 12 punktu, Kėdainių rajono savivaldybės taryba n u s p r e n d ž i a:

1. Sudaryti Kėdainių rajono savivaldybės nevyriausybinių organizacijų tarybą:

Aida Bilinskienė, Kėdainių rajono neformaliojo ugdymo asociacijos vadovė,

Jūratė Jodeikienė, Kėdainių krašto ūkininkų sąjungos narė,

Deividas Judenis, labdaros ir paramos fondo „Tavo svajonė“ direktorius,

Dangiras Kačinskas, Kėdainių rajono savivaldybės tarybos narys,

 Rūta Kutraitė, visuomeninės organizacijos „Idėjų malūnas“ pirmininkė,

 Alma Margevičienė, Kėdainių rajono paraplegikų asociacijos pirmininkė,

 Gediminas Misius, Kėdainių rajono savivaldybės administracijos Sporto ir turizmo skyriaus vedėjas,

 Steponas Navajauskas, Kėdainių rajono savivaldybės tarybos narys,

 Antanas Pavolis, Kėdainių rajono savivaldybės administracijos direktoriaus pavaduotojas,

 Virmantas Pikelis, Kėdainių rajono savivaldybės tarybos narys,

Audronė Stadalnykienė, Kėdainių rajono savivaldybės administracijos vyriausioji specialistė (jaunimo reikalų koordinatorė),

Bronislavas Šimokaitis, Kėdainių kūno kultūros mokytojų asociacijos ir sporto klubo „Bronas“ pirmininkas,

Olga Urbonienė, Kėdainių rajono savivaldybės mero pavaduotoja,

 Aušra Vaidotienė, Kėdainių rajono vietos veiklos grupės pirmininkė.

 2. Pripažinti netekusiu galios Kėdainių rajono savivaldybės tarybos 2014 m. gruodžio 12 d. sprendimo Nr. TS-275 „Dėl Kėdainių rajono savivaldybės nevyriausybinių organizacijų tarybos sudarymo ir jos nuostatų patvirtinimo“ 1 punktą su visais jo papildymais ir pakeitimais.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras

Audronė Stadalnykienė Ovidijus Kačiulis Evaldas Vaicekavičius

2017˗04˗ 2017˗04˗ 2017˗04˗

Rūta Švedienė

2017˗04˗

Kėdainių rajono savivaldybės tarybai

**AIŠKINAMASIS RAŠTAS**

**DĖL KĖDAINIŲ RAJONO SAVIVALDYBĖS NEVYRIAUSYBINIŲ ORGANIZACIJŲ TARYBOS SUDARYMO**

2017 m. balandžio 12 d.

Kėdainiai

**Parengto sprendimo projekto tikslai:** Sudaryti Kėdainių rajono savivaldybės nevyriausybinių organizacijų tarybą.

**Sprendimo projekto esmė**, **rengimo priežastys ir motyvai:**

Vadovaujantis Lietuvos Respublikos nevyriausybinių organizacijų plėtros įstatymo 6 straipsnio 4 ir 5 dalimis, savivaldybės taryba yra įpareigota sudaryti rajono savivaldybės nevyriausybinių organizacijų tarybą. Ši taryba skirta teikti pasiūlymus savivaldybės institucijoms dėl savivaldybės teritorijoje veikiančių nevyriausybinių organizacijų veiklos skatinimo, užtikrinti jų, kaip svarbaus pilietinės visuomenės elemento, veiklos ir plėtros sąlygas, prisidėti formuojant nevyriausybinių organizacijų plėtros politiką.

Sprendimo projektas parengtas vadovaujantis Kėdainių rajono savivaldybės nevyriausybinių organizacijų tarybos nuostatų, patvirtintų Kėdainių rajono savivaldybės tarybos 2017 m. kovo 31 d. sprendimu Nr. TS-69 „Dėl Kėdainių rajono savivaldybės nevyriausybinių organizacijų tarybos nuostatų tvirtinimo“ 12 punktu. Kėdainių rajono savivaldybės nevyriausybinių organizacijų taryba sudaryta iš 14 narių. Kėdainių rajono savivaldybės institucijų ir įstaigų atstovai deleguoti Kėdainių rajono savivaldybės mero 2017 m. balandžio 12 d. potvarkiu Nr. MP1- 12 „Dėl atstovų delegavimo į rajono savivaldybės nevyriausybinių organizacijų tarybą“ ir Kėdainių rajono savivaldybės administracijos direktoriaus 2017 m. sausio 26 d. įsakymu Nr. AD-1-102 „Dėl atstovų delegavimo į rajono savivaldybės nevyriausybinių organizacijų tarybą“. Rajono nevyriausybinių organizacijų atstovai buvo išrinkti ir deleguoti 2016 m. lapkričio 30 d. Daugiakultūriame centre vykusio rajono nevyriausybinių organizacijų forumo „Bendradarbiavimo principai ir įgyvendinimo praktika“ metu, taip pat atsižvelgiant į Kėdainių rajono nevyriausybinių organizacijų 2017 m. vasario 3 d. rinkiminio susirinkimo protokolą Nr.2017/1 ir Kėdainių krašto ūkininkų sąjungos 2017 m. balandžio 5 d. raštą „Dėl atstovo į NVO tarybą delegavimo“.

**Lėšų poreikis (jeigu sprendimui įgyvendinti reikalingos lėšos):** Sprendimo įgyvendinimui lėšos nėra reikalingos.

**Laukiami rezultatai:**

Sudaryta Kėdainių rajono savivaldybės nevyriausybinių organizacijų taryba. Rajono savivaldybės nevyriausybinių organizacijų tarybos veikla sudarys galimybę kurti palankią aplinką rajono nevyriausybinėms organizacijoms, užtikrinti jų, kaip svarbaus pilietinės visuomenės elemento, veiklos ir plėtros sąlygas.

**Numatomo teisinio reguliavimo poveikio vertinimas\***

|  |  |
| --- | --- |
| **Sritys** | **Numatomo teisinio reguliavimo poveikio vertinimo rezultatai** |
| **Teigiamas poveikis** | **Neigiamas poveikis** |
| *Ekonomikai* |  |  |
| *Finansams* |  |  |
| *Socialinei aplinkai* |  |  |
| *Viešajam administravimui* |  |  |
| *Teisinei sistemai* |  |  |
| *Kriminogeninei situacijai* |  |  |
| *Aplinkai* |  |  |
| *Administracinei naštai* |  |  |
| *Regiono plėtrai* |  |  |
| *Kitoms sritims, asmenims ar jų grupėms* |  |  |

**\*** Numatomo teisinio reguliavimo poveikio vertinimas atliekamas rengiant teisės akto, kuriuo numatoma reglamentuoti iki tol nereglamentuotus santykius, taip pat kuriuo iš esmės keičiamas teisinis reguliavimas, projektą. Atliekant vertinimą, nustatomas galimas teigiamas ir neigiamas poveikis to teisinio reguliavimo sričiai, asmenims ar jų grupėms, kuriems bus taikomas numatomas teisinis reguliavimas.

Administracijos vyriausioji specialistė

(jaunimo reikalų koordinatorė) Audronė Stadalnykienė